21. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Δ. 6109/1191 της 2/8 Οκτ. 1974 (ΦΕΚ Β΄ 1009) Περί παραδόσεως εις ελευθέραν χρήσιν κινηματογραφικών ταινιών, εισαγομένων προς τεχνικήν επεξεργασίαν. Έχοντες υπ’ όψει τας διατάξεις του άρθρ. 8 του Ν.Δ. 58/1973 «περί μέτρων προς ανάπτυξιν της κινηματογραφικής βιομηχανίας και περί τροποποιήσεως και αντικαταστάσεως διατάξεων του Ν.Δ. 4208/61», αποφασίζομεν: Άρθρ.1.-Αρμόδιαι Τελωνειακαί Αρχαί, δια την παράδοσιν υπό το καθεστώς της ελευθέρας χρήσεως, βάσει των διατάξεων του άρθρ. 8 του Ν.Δ. 58/1973 (ανωτ. αριθ. 12) και κατ’ εφαρμογήν της ισχυούσης διαδικασίας κινηματογραφικών ευαισθήτων ταινιών αρνητικών ή θετικών εκτεθεισών εις φως και εχουσών ή μη υποστή εμφάνισιν εισαγομένων προς τεχνικήν επεξεργασίαν εις Ελληνικά εργαστήρια, ορίζονται αι Δ/νεις Τελωνείων Α΄ και Β΄ τάξεως και τα Τελωνεία Α΄ τάξεως. Άρθρ.2.-Αι εν άρθρ. 1 της παρούσης Τελωνειακαί Αρχαί καθίστανται αρμόδιαι και δια την χορήγησιν παρατάσεων των εν παρ. 1 και 3 του άρθρ. 8 του Ν.Δ. 58/1973 αναφερομένων προθεσμιών, κατά τα ειδικώτερον εν αυταίς αναφερόμενα. Άρθρ.3.-1.Η ανάλωσις, εν όλω ή εν μέρει, εισαχθεισών προς τεχνικήν επεξεργασίαν εις Ελληνικά εργαστήρια κινηματογραφικών ταινιών, θα διαπιστούται υπό τελωνειακού οργάνου, προς τούτο οριζομένου υπό της Τελωνειακής Αρχής παραδόσεως, συντασσομένου σχετικού πρωτοκόλλου, υπογραφομένου υπό τούτου και του εισαγωγέως ή εκπροσώπου της Εταιρείας. 2.Βάσει του πρωτοκόλλου τούτου, θα πιστούνται αναλόγως, τα παραστατικά εισαγωγής, της ως άνω αναλώσεως εξομοιουμένης προς εξαγωγήν. Άρθρ.4.-Η παρούσα δημοσιευθήτω δια της Εφημερίδος της Κυβερνήσεως. 